Diari Oficial de la Generalitat Valenciana


Sumari del DOGV 9751, del 22-12-2023 (2023/12268)

RESOLUCIÓ de 19 de desembre de 2023, del director de l'Agència Valenciana de Foment i Garantia Agrària, per la qual s'acorda l'ampliació de terminis per a la presentació de sol·licituds, per als anys 2024 i 2025, de les ajudes finançades per FEADER per a l'aplicació de mesures de gestió forestal sostenible.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9751

Data del DOGV
:   22-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12001


Data del document
:   19-12-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària

RESOLUCIÓ de 19 de desembre de 2023, del director de l'Agència Valenciana de Foment i Garantia Agrària, per la qual s'acorda l'ampliació de terminis per a la presentació de sol·licituds, per als anys 2024 i 2025, de les ajudes finançades per FEADER per a l'aplicació de mesures de gestió forestal sostenible. [2023/12189]  
La present convocatòria té l'origen en l'Ordre 3/2020, de 12 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores per a la concessió d'ajudes per a l'aplicació de mesures de gestió forestal sostenible en el marc del Programa de desenvolupament rural de la Comunitat Valenciana 2014-2020 (DOGV 8745, 21.02.2020).  
Per Resolució de 22 de novembre de 2023, del director de l'Agència Valenciana de Foment i Garantia Agrària, es van convocar per als anys 2024 i 2025 les ajudes, finançades per FEADER, per a l'aplicació de mesures de gestió forestal sostenible.  
Vist que en l'apartat quart de l'esmentada resolució relatiu al termini i forma de presentació de sol·licituds, s'establix que el termini de presentació de sol·licituds serà d'un mes a comptar de l'endemà de la publicació de l'extracte de la present resolució en el Diari Oficial de la Generalitat Valenciana. Este termini de presentació finalitzarà, per tant, el pròxim dia 4 de gener de 2024. S'ha publicat aquesta en el DOGV núm. 9738 de 04.12.2023, de conformitat amb el que es disposa en l'article 30.4 de la Llei 39/2015, d'1 d'octubre, del procediment administratiu comú de les administracions públiques.  
  
Tenint en compte que s'han rebut peticions des del sector forestal d'ampliació de termini, pel fet que el període de sol·licitud coincidix amb molts dies inhàbils per a gestionar tots els tràmits necessaris, a causa de les festivitats de la Constitució, la Puríssima, Nadal i Any Nou.  
  
Vist que esta ampliació de termini no perjudica cap dret de tercers en el procediment administratiu, sense que esta ampliació excedisca de la meitat del termini indicat.  
En virtut d'això, i de conformitat amb el que es preveu en l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar, fins al dia 26 de gener de 2024 inclusivament, el termini de presentació de sol·licituds previst en l'apartat quart de la Resolució de 22 de novembre de 2023, del director de l'Agència Valenciana de Foment i Garantia Agrària. (DOGV 9738, 04.12.2023).  
  
Segon  
Publicar la present resolució en el Diari Oficial de la Generalitat Valenciana, a l'efecte del que establixen els articles 32 i 41 de la Llei 39/2015, d'1 d'octubre, del procediment administratiu comú de les administracions públiques. La present resolució tindrà efecte a partir del mateix dia de la publicació en el Diari Oficial de la Generalitat Valenciana.  
  
Tercer  
Contra la present resolució d'ampliació de termini de presentació de sol·licituds no es pot interposar cap recurs, sense perjudici del procedent contra la resolució que pose fi al procediment, d'acord amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 de desembre de 2023.- El director de l'Agència Valenciana de Foment i Garantia Agrària: Javier Bartolomé López.